作者:喬吉
標題:杜牧之詩酒揚州夢・賺煞尾
內容:比及客散錦堂中，準備人約黃昏後。他不比尋常間牆花路柳。這公事怎肯甘心便索休，強風情酒病花愁。(牛僧孺雲)無甚管待，承學士屈高就下也。(正末唱)這的是釣詩鉤。我醉則醉常在心頭，掃愁帚爭如奉箕帚。(牛僧孺雲)牧之，一番相見一番老也。(正末唱)遮莫你鬢角邊霜華漸稠，衫袖上酒痕依舊，我正是風流到老也風流。(下)。